I nyere tid samarbeider musikkprodusentene tett med låtskriverne og artistene, og er ofte også låtskriver og enkelte ganger også artist selv. George Martin, Phil Spector, Quincy Jones, Giorgio Moroder, Brian Eno, Alan Parsons og Nile Rodgers er alle kjente musikkprodusenter. De mest kjente norske musikkprodusentene er nok Stargate. Det finnes også flere andre som er anerkjent internasjonalt som Espen Lind, Cashmere Cat, Matoma, Todd Terje, K-391, Thomas Bergersen, Jowst, Erlend Øye og Erik Hillestad for å nevne noen.